smcproject/ml-wiki-sentences huggingface dataset:
കൊമ്പ് ഒരു മീറ്ററോളം നീളമുള്ളതാണെങ്കിലും വട്ടത്തിൽ വളഞ്ഞിരിക്കുന്നു.
ആൺമൃഗങ്ങൾക്ക് ഇളം തവിട്ടുനിറമാണെങ്കിലും പൃഷ്ഠഭാഗത്തിനും കീഴ്ഭാഗത്തിനും വെളുത്തനിറമായിരിക്കും.
ഇവയുടെ ശരീരത്തിന്റെ നിറം പാറകൾക്കിടയിൽ തിരിച്ചറിയാതിരിക്കാൻ സഹായകമാണ്.
ഉയർന്നും താഴ്ന്നും കിടക്കുന്ന മണൽക്കുന്നുകളും വിജനവും എത്തിപ്പറ്റാൻ ബുദ്ധിമുട്ടുള്ളതുമായ പ്രദേശങ്ങളുമാണ് ഇവയുടെ വാസസ്ഥലം.
വേനൽക്കാലത്ത് കടുത്ത ചൂടും ശീതകാലത്ത് മരവിപ്പിക്കുന്ന മഞ്ഞും ഉള്ള പ്രദേശങ്ങളിൽ ആഹാരദൌർലഭ്യമുണ്ടാകുന്നതിനാൽ ആഹാരം തേടി ഇവയ്ക്കു വളരെ ദൂരം സഞ്ചരിക്കേണ്ടിവരുന്നു.
തറപറ്റിവളരുന്ന ചെറുസസ്യങ്ങളാണ് ഇവയുടെ ആഹാരം.
രാവിലെയും വൈകുന്നേരവും തീറ്റതേടലും ബാക്കിസമയം കുന്നിൻചരിവുകളിലെ അഭയകേന്ദ്രങ്ങളിൽ വിശ്രമിക്കലുമാണ് ഇവയുടെ ദിനചര്യ.
വേനൽക്കാലങ്ങളിൽ ചെറുകൂട്ടങ്ങളായി കഴിഞ്ഞുകൂടുന്ന നയാൽ ചെമ്മരിയാടുകൾ വസന്തകാലാരംഭത്തോടെ ഇണകളെ വിട്ടുപോകുന്നു.
പിന്നീട് ശരത്കാലത്തിന്റെ അന്ത്യഘട്ടത്തിൽ ഇവ ഇണകളോടൊപ്പം ചേരുന്നു.
പ്രസവസമയമാകുമ്പോഴേക്കും പെൺമൃഗങ്ങൾ താഴ്വരകളിലേക്കിറങ്ങുകയാണ് പതിവ്.
150-180 ദിവസമാണ് ഗർഭകാലം.
മേയ്-ജൂൺ മാസങ്ങളാണ് ഇവയുടെ പ്രസവകാലം.
ഒരു പ്രസവത്തിൽ ഒന്നോ രണ്ടോ കുഞ്ഞുങ്ങളുണ്ടാകുന്നു.
10-13 വർഷമാണ് നയാലിന്റെ ആയുർദൈർഘ്യം.
അവലംബം ↑ Ovis ammon (Argali) .
Version 2012.1.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നയാൽ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നയോബിയം ഇംഗ്ലീഷ് വിലാസം https://ml.wikipedia.org/wiki/Niobium 41 സിർകോണിയം ← നയോബിയം → മോളിബ്ഡിനം V ↑ Nb ↓ Ta ആവർത്തനപ്പട്ടിക - വികസിത ആവർത്തനപ്പട്ടിക വിവരണം പേര് , പ്രതീകം , അണുസംഖ്യ നയോബിയം, Nb, 41 കുടുംബം സംക്രമണ ലോഹങ്ങൾ ഗ്രൂപ്പ് , പിരീഡ് , ബ്ലോക്ക് 5 , 5 , d Appearance gray metallic സാധാരണ ആറ്റോമിക ഭാരം 92.90638 (2) g·mol − 1 ഇലക്ട്രോൺ വിന്യാസം [ Kr ] 4d 4 5s 1 ഓരോ ഷെല്ലിലേയും ഇലക്ട്രോണുകൾ 2, 8, 18, 12, 1 ഭൗതികസ്വഭാവങ്ങൾ Phase solid സാന്ദ്രത (near r.t. ) 8.57 g·cm − 3 ദ്രവണാങ്കം 2750 K (2477 ° C , 4491 ° F ) ക്വഥനാങ്കം 5017 K (4744 ° C , 8571 ° F ) ദ്രവീകരണ ലീനതാപം 30 kJ·mol − 1 ബാഷ്പീകരണ ലീനതാപം 689.9 kJ·mol − 1 Heat capacity (25 °C)  24.60 J·mol − 1 ·K − 1 Vapor pressure P (Pa) 1 10 100 1 k 10 k 100 k at T (K) 2942 3207 3524 3910 4393 5013 Atomic properties ക്രിസ്റ്റൽ ഘടന cubic body centered ഓക്സീകരണാവസ്ഥകൾ 5, 4, 3, 2, 1 (mildly acidic oxide) ഇലക്ട്രോനെഗറ്റീവിറ്റി 1.6  (Pauling scale) അയോണീകരണ ഊർജ്ജങ്ങൾ ( more ) 1st: 652.1 kJ·mol − 1 2nd: 1380 kJ·mol − 1 3rd: 2416 kJ·mol − 1 Atomic radius 145 pm Atomic radius (calc.) 198 pm Covalent radius 137 pm Miscellaneous Magnetic ordering no data വൈദ്യുത പ്രതിരോധം (0 °C)  152 n Ω · m താപ ചാലകത (300 K)  53.7 W·m − 1 ·K − 1 Thermal expansion (25 °C)  7.3 µ m·m − 1 ·K − 1 Speed of sound (thin rod) (20 °C)  3480 m/s Young's modulus 105 GPa Shear modulus 38 GPa Bulk modulus 170 GPa Poisson ratio 0.40 Mohs hardness 6.0 Vickers hardness 1320 MPa Brinell hardness 736 MPa CAS registry number 7440-03-1 Selected isotopes Main article: Isotopes of നയോബിയം iso NA half-life DM DE ( MeV ) DP 91 Nb syn 6.8×10² y ε - 91 Zr 91 m Nb syn 60.86 d IT 0.104 e 91 Nb 92 Nb syn 10.15 d ε - 92 Zr γ 0.934 - 92 Nb syn 3.47×10 7 y ε - 92 Zr γ 0.561, 0.934 - 93 Nb 100% stable 93 m Nb syn 16.13 y IT 0.031 e 93 Nb 94 Nb syn 2.03×10 4 y β - 0.471 94 Mo γ 0.702, 0.871 - 95 Nb syn 34.991 d β - 0.159 95 Mo γ 0.765 - 95 m Nb syn 3.61 d IT 0.235 95 Nb അവലംബങ്ങൾ
അണുസംഖ്യ 41 ആയ മൂലകമാണ് നയോബിയം അല്ലെങ്കിലിൽ കൊളംബിയം .
Nb ആണ് ആവർത്തനപ്പട്ടികയിലെ ഇതിന്റെ പ്രതീകം.
മൃദുവും ചാരനിറമുള്ളതുമാണ് അപൂർ‌വമായ ഈ സംക്രമണ ലോഹം .
പൈറോക്ലോർ , കൊളംബൈറ്റ് എന്നീ ധാതുക്കളിൽ കാണപ്പെടുന്നു.
കൊളംബൈറ്റ് ധാതുവിലാണ് ആദ്യമായി ഈ മൂലകം കണ്ടെത്തിയതെന്നതിനാൽ കൊളംബിയം എന്നായിരുന്നു ഇതിന്റെ ആദ്യനാമം.
പിന്നീട് മൂലകത്തിന്റെ പേര് നയോബിയം എന്നും കൊളംബൈറ്റ് ധാതുവിന്റെ പേര് നയോബൈറ്റ് എന്നും മാറ്റപ്പെട്ടു.
പ്രത്യേകതരം ഉരുക്ക് സങ്കരങ്ങൾ, വെൽഡിങ് , ആണവ വ്യവസായം , പ്രകാശ ശാസ്ത്രം , ആഭരണങ്ങൾ എന്നിവയിൽ ഈ മൂലകം ഉപയോഗിക്കാറുണ്ട്.
നയോബിയം തിളങ്ങുന്ന ചാരനിറമുള്ളതും ഡക്ടൈലുമായ ഒരു മൂലകമാണ്.
റൂംതാപനിലയിൽ അധികസമയം വായുവുമായി സമ്പർക്കത്തിൽ വരുമ്പോൾ ഇതിന്റെ നിറം ചെറിയ അളവിൽ നീലകലർ‌ന്നതാകുന്നു.
ആവർത്തനപ്പറ്റികയിൽ തൊട്ടുതാഴെ വരുന്ന മൂലകമായ ടാന്റാലിയവും നയോബിയവും രാസസ്വഭാവങ്ങൾ ഏകദേശം സദൃശ്യമാണ്.
വായുവിൽ‍ 200 °C മുതൽ ഈ ലോഹം ഓക്സീകരിക്കപ്പെടുന്നു.
+3, +5 എന്നിവയാണ് ഇതിന്റെ ഏറ്റവും സാധാരണമാഉഅ ഓക്സീകരണാവസ്ഥകൾ.
മറ്റ് ഓക്സീകരണാവസ്ഥകളും കണ്ടെത്തിയിട്ടുണ്ട്.
നയോബിയത്തിന് പല ഉപയോഗങ്ങളുമുണ്ട്.
ചിലതരം തുരുമ്പിക്കാത്ത ഉരുക്കുകളിലേയും ഇരുമ്പിതര ലോഹസങ്കരങ്ങളിലേയും ഘടകമാണിത്.
എച്.എസ്.എൽ.എ ഉരുക്കിലെ ഒരു പ്രധാന ഘടകമാണിത്.
ആധുനിക വാഹനങ്ങളുടെ നിർമ്മാണത്തിലാണ് ഇത് പ്രധാനമായും ഉപയോഗിക്കപ്പെടുന്നത്.
മറ്റ് ഉപയോഗങ്ങൾ ചിലതരം തുരുമ്പിക്കാത്ത ഉരുക്കുകൾക്ക് വേണ്ടിയുള്ള ആർക്ക് വെൽഡിങ് ദണ്ഡുകളിൽ ഉപയോഗിക്കുന്നു ആണവ വ്യവസായത്തിൽ ഉപയോഗിക്കുന്നു.
കപ്പാസിറ്ററുകളിൽ ടാന്റാലത്തിന് പകരമായി നയോബിയം ഉപയോഗിക്കാമൊയെന്നകാര്യം പഠിച്ചുവരുകയാണ്.
ഉയർന്ന ശുദ്ധതയുള്ള ഫെറോനയോബിയത്തിന്റേയും നിക്കൽ നയോബിയത്തിന്റെയും രൂപത്തിൽ നിക്കൽ , കൊബാൾട്ട് , ഇരുമ്പ് എന്നിവയുടെ അതിലോഹസങ്കരങ്ങളിൽ (superalloy) നയോബിയം ഉപയോഗിക്കുന്നു.
ജെറ്റ് എഞ്ചിനുകളിലും റോക്കറ്റുകളിലും മറ്റുമാണ് ഈ സങ്കരം ഉപയോഗിക്കുന്നത്.
1801ൽ ബ്രിട്ടീഷ് ശാസ്ത്രജ്ഞൻ ചാൾസ് ഹാച്ചറ്റ് നയോബിയം കണ്ടെത്തി.
അമേരിക്കയിലെ കണക്റ്റിക്യൂട്ടിൽ നിന്ന് ഇംഗ്ലണ്ടിലേക്കയച്ച കൊളംബൈറ്റ് അയിരിൽ‌നിന്നാണ് അദ്ദേഹം പുതിയ മൂലകം കണ്ടെത്തിയത്.
എന്നാൽ നയോബിയവും അതുമായി വളരെ സാമ്യമുള്ള ടാന്റാലവും തമ്മിലുള്ള വ്യത്യാസത്തേക്കുറിച്ച് അന്ന് ഒരു ആശയക്കുഴപ്പമുണ്ടായി.
1846ൽ ഹെൻറിച്ച് റോസ് , ജീൻ ചാൾസ് ഗലിസ്സാർഡ് ഡി മരിഗ്നാക്ക് എന്നിവർ സ്വതന്ത്രമായ പരീക്ഷണങ്ങളിലൂടെ നയോബിയം കണ്ടെത്തിയതോടെ ആ ആശയക്കുഴപ്പത്തിന് അറുതിയായി.
എന്നാൽ ഹാച്ചറ്റിന്റെ കണ്ടുപിടിത്തത്തേക്കുറിച്ച് അറിവില്ലാതിരുന്നതിനാൽ അവർ മൂലകത്തിന് നയോബിയം എന്ന പുതിയ പേരിട്ടു.
1846ൽ ക്രിസ്റ്റ്യൻ ബ്ലൊംസ്ട്രാന്റ് ആണ് ആദ്യമായി ശുദ്ധരൂപത്തിൽ നയോബിയം വേർതിരിച്ചെടുന്നത്.
നയോബിയം ക്ലോറൈഡിനെ ഹൈഡ്രജന്റെ സാന്നിദ്ധ്യത്തിൽ താപം കൊടുത്ത് നിരോക്സീകരിക്ക വഴിയായിരുന്നു അത്.
Cb എന്ന പ്രതീകത്തോടെ കൊളംബിയം എന്ന പേരാണ് മൂലകം ആദ്യമായി കണ്ടെത്തിയ ഹാച്ചെറ്റ് നിർദ്ദേശിച്ചത്.
ഏത പേര് സ്വീകരിക്കണം എന്ന കാര്യത്തിൽ 100 വർഷം നിലനിന്ന വിവാദത്തിന് ശേഷം 1950ൽ ഇന്റർനാഷണൽ യൂണിയൻ ഓഫ് പ്യുവർ ആന്റ് അപ്പ്ലൈഡ് കെമിസ്ട്രി നയോബിയം എന്ന പേര് സ്വീകരിച്ചു.
അവലംബം ↑ ↑ ↑ മൂലകങ്ങളുടെ ആവർത്തനപ്പട്ടിക H He Li Be B C N O F Ne Na Mg Al Si P S Cl Ar K Ca Sc Ti V Cr Mn Fe Co Ni Cu Zn Ga Ge As Se Br Kr Rb Sr Y Zr Nb Mo Tc Ru Rh Pd Ag Cd In Sn Sb Te I Xe Cs Ba La Ce Pr Nd Pm Sm Eu Gd Tb Dy Ho Er Tm Yb Lu Hf Ta W Re Os Ir Pt Au Hg Tl Pb Bi Po At Rn Fr Ra Ac Th Pa U Np Pu Am Cm Bk Cf Es Fm Md No Lr Rf Db Sg Bh Hs Mt Ds Rg Cn Nh Fl Mc Lv Ts Og ക്ഷാരലോഹങ്ങൾ ക്ഷാരീയമൃത്തികാലോഹങ്ങൾ ലാന്തനൈഡുകൾ ആക്റ്റിനൈഡുകൾ സംക്രമണ ലോഹങ്ങൾ മറ്റു ലോഹങ്ങൾ അർദ്ധലോഹങ്ങൾ അലോഹങ്ങൾ ഹാലൊജനുകൾ ഉൽകൃഷ്ട വാതകങ്ങൾ രാസസ്വഭാവം കൃത്യമായി മനസ്സിലാക്കാൻ പറ്റിയിട്ടില്ലാത്ത മൂലകങ്ങൾ
നയ്ന ലാൽ കിദ്വായി ഇംഗ്ലീഷ് വിലാസം https://ml.wikipedia.org/wiki/Naina_Lal_Kidwai
2007ൽ ഭാരത സർക്കാരിന്റെ പത്മശ്രീ പുരസ്കാരം ലഭിച്ച  ഭാരതീയയായ ബാങ്കറും ചാർട്ടേഡ് അക്കൗണ്ടന്റും എച്ച്എസ്‌ബിസി ഇന്ത്യ സി.ഇ.
ഒ യുമാണ് നയ്ന  ലാൽ കിദ്വായി .
ഫെഡറേഷൻ ഓഫ് ഇന്ത്യൻ ചേംബേഴ്സ് ഓഫ് കോമേഴ്സ് ആൻഡ് ഇൻഡസ്ട്രി  ( FICCI ) മുൻ ദേശീയ പ്രസിഡന്റാണ്.
1957ൽ ജനനം വിദ്യാഭാസം
ഡൽഹി സർവകലാശാലയിൽ നിന്ന് 1977ൽ സാമ്പത്തികശാസ്ത്രത്തിൽ ബിരുദം നേടിയ നയ്ന ലാൽ കിദ്വായി പിന്നീട് ഹാർവാർഡ് ബിസിനസ്സ് സ്കൂളിൽ നിന്ൻ എം.ബി.എയും കരസ്ഥമാക്കി.
ഈ സ്ഥാപനത്തിൽ നിന്ന് ബിരുദം കരസ്ഥമാക്കുന്ന ആദ്യ ഇന്ത്യൻ വനിത എന്ന ബഹുമതി അവരുടെ പേരിലാണുള്ളത് .
ഇന്ത്യയിൽ പ്രവർത്തിക്കുന്ന ഒരു വിദേശ ബാങ്കിനെ നിയന്ത്രിക്കുന്ന ആദ്യ വനിത എന്ന ബഹുമതിയുടെ ഉടമയും അവർ തന്നെ.
പുരസ്കാരങ്ങൾ പത്മശ്രീ സാർവ്വ വനിതാ ലീഗ്ൻറെ ബാങ്കിംഗ് രംഗത്തെ മികച്ച വനിതക്കുള്ള പുരസ്കാരം 2013 അവലംബം ↑ ↑ ↑ ↑ ↑ Naina Lal Kidwai to head HSBC India ops ↑ HSBC needs to have one face for its Indian businesses: Kidwai ↑ ↑ ↑ പുറം കണ്ണികൾ Naina Lal Kidwai എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Business Standard - HSBC expects to close RBS deal in 3-4 months says Naina Lal Kidwai, country head of HSBC in India and director, HSBC Asia-Pacific
നയാമെ
നയാമെ ( French pronunciation: ​ [njamɛ] ) പടിഞ്ഞാറൻ ആഫ്രിക്കൻ രാജ്യമായ നൈജറിലെ ഏറ്റവും വലിയ നഗരവും രാജ്യത്തിൻറെ തലസ്ഥാനവുമാണ്.
നൈജർ നദീമേഖലയിൽ സ്ഥിതിചെയ്യുന്ന നിയാമി നഗരം, പ്രാഥമികമായി നദിയുടെ കിഴക്കേ കരയിൽ സ്ഥിതിചെയ്യുന്നു.
ഇത് നൈജറിലെ ഒരു ഭരണപരവും സാംസ്കാരികവും സാമ്പത്തികവുമായ കേന്ദ്രമാണ്.
അവലംബം 1 2 ↑ ADAMOU Abdoulaye.
Parcours migratoire des citadins et problème du logement à Niamey .
REPUBLIQUE DU NIGER UNIVERSITE ABDOU MOUMOUNI DE NIAMEY Faculté des Lettres et Sciences Humaines DEPARTEMENT DE GEOGRAPHIE(2005), p. 34 ↑ Annuaire statistique du Niger
ധരണി രൂപീകരണം
ധരണി രൂപീകരണം (Terraforming) എന്നാൽ  ഗ്രഹങ്ങൾ  ഉപഗ്രഹങ്ങൾ  തുടങ്ങിയവയെ  മനുഷജീവനു ഉതകുന്ന രീതിയിൽ  വായുമണ്‌ഡലം, താപനില, ഭൂപ്രകൃതി എന്നിവ ഭേദഗതി വരുത്തുന്ന സാങ്കല്‌പ്പികപ്രക്രിയാണ്.
ഏതൊരു ഗ്രഹതിന്റെയും പരിസ്ഥിതി വിചാരപൂർവ്വം മാറ്റാൻ കഴിയുമെങ്കില്ലും അതിന്റെ പ്രായോഗികത നിർണ്ണയിക്കപെട്ടിടില്ല.
ചൊവ്വയാണ് ധരണി രൂപീകരണത്തിന്നു എറ്റവും അനുയൊജ്യമയി കരുതപെടുന്നതു.
താപോപചാരത്താൽ ചൊവ്വയുടെ വായുമണ്‌ഡലത്തിൽ ഭേദഗതി വരുത്തുവാനുള്ള സാധ്യതയെ പറ്റി ധാരളം പഠനം നടന്നിട്ടുണ്ട്.
ചൊവ്വിലെ നാലു ഘട്ടം ധരണി രൂപീകരണം ചിത്രകാരൻെ്റ ഭാവനയിൽ
ധരംബീർ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ധരംബീർ സിംഗ് (ബി 1955) ഒരു ഇന്ത്യൻ രാഷ്ട്രീയക്കാരനും ഹരിയാനയിലെ ഭിവാനി-മഹേന്ദ്രഗഢിൽ നിന്നുള്ള ലോക്‌സഭാംഗവുമാണ്.
2014, 2019 ഇന്ത്യൻ പൊതുതെരഞ്ഞെടുപ്പുകളിൽ അദ്ദേഹം വിജയിച്ചു, ഒരു ഭാരതീയ ജനതാ പാർട്ടി അംഗമായിരുന്നു.
തന്റെ രാഷ്ട്രീയ ജീവിതത്തിൽ, ബൻസി ലാൽ കുടുംബത്തിലെ 3 തലമുറകളെ പരാജയപ്പെടുത്തിയതിലൂടെ അദ്ദേഹം പ്രശസ്തനാണ്.
ആ കുടുംബത്തിലെ അംഗങ്ങൾക്കെതിരെ പല തിരഞ്ഞെടുപ്പുകളിലും അദ്ദേഹം പരാജയപ്പെട്ടിട്ടുണ്ട്.
1987-ൽ തോഷാമിൽ നിന്ന് (വിധാൻസഭാ മണ്ഡലം) ലോക്ദൾ സ്ഥാനാർത്ഥിയായി ബൻസി ലാലിനെ പരാജയപ്പെടുത്തി, തുടർന്ന് 2000-ൽ തോഷാമിൽ നിന്നുള്ള മകൻ സുരേന്ദറിനെ കോൺഗ്രസ് അംഗമായും പിന്നീട് ബൻസി ലാലിന്റെ ചെറുമകൾ (സുരേന്ദ്രന്റെ മകൾ) ഭിവാനിയിൽ നിന്നുള്ള ശ്രുതി ചൗധരിയേയും പരാജയപ്പെടുത്തി.
-മഹേന്ദ്രഗഡ് (ലോക്‌സഭാ മണ്ഡലം) 2014ലും 2019ലും ബിജെപി അംഗമായി തിരഞ്ഞെടുപ്പ് പ്രകടനം തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2019 ഭിവാനി-മഹേന്ദ്രഗഡ് ലോകസഭാ മണ്ഡലം ധരംബീർ ബി ജെ പി ശ്രുതി ചൗധരി കോൺഗ്രസ് (ഐ.) 2014 ഭിവാനി-മഹേന്ദ്രഗഡ് ലോകസഭാ മണ്ഡലം ധരംബീർ ബി ജെ പി ശ്രുതി ചൗധരി കോൺഗ്രസ് (ഐ.) 2005 ബാദ്ര നിയമസഭാ മണ്ഡലം-ഹരിയാന ധരംബീർ കോൺഗ്രസ് (ഐ.) [രൺബീർ സിങ്]] സ്വത 2000 തോഷം നിയമസഭാ മണ്ഡലം-ഹരിയാന ധരംബീർ കോൺഗ്രസ് (ഐ.) സുരേന്ദ്രൻ സിങ് എച് വി പി 1996 തോഷം നിയമസഭാ മണ്ഡലം-ഹരിയാന ബൻസിലാൽ എച്.വി പി ധരംബീർ കോൺഗ്രസ് (ഐ.) 1991 തോഷം നിയമസഭാ മണ്ഡലം-ഹരിയാന ബൻസിലാൽ എച്.വി പി ധരംബീർ കോൺഗ്രസ് (ഐ.) 1987 തോഷം നിയമസഭാ മണ്ഡലം-ഹരിയാന ധരംബീർ ലോക്ദൾ ബൻസിലാൽ കോൺഗ്രസ് (ഐ.) അവലംബം
ഫലകം:16th LS members from Haryana
ധരണി
ധരണി മലയാള ഭാഷയിലെ ഒരു വൃത്തമാണ്.
ലക്ഷണം “ സസനം ലഗവും ധരണീയതാം ” അവലംബം ↑ വൃത്തമ‍‍ഞ്ജരി ഏ.
ധരനിന്ദ്രവർമ്മൻ രണ്ടാമൻ
1150 മുതൽ 1160 വരെ ഖമർ സാമ്രാജ്യത്തിന്റെ രാജാവായിരുന്നു ധരനിന്ദ്രവർമ്മൻ രണ്ടാമൻ ( Khmer: ធរណីន្ទ្រវរ្ម័នទី២ ).
ഹർഷവർമൻ മൂന്നാമന്റെ മകളായ രാജകുമാരി ശ്രീ ജയരാജചൂഡാമണിയെ  വിവാഹം കഴിച്ചു.
അവരുടെ മകൻ ജയവർമാൻ ഏഴാമൻ 1125 ഓടെ ജനിച്ചു.
സൂര്യവർമ്മൻ രണ്ടാമൻറെ കസിൻ ആയിരുന്നു, ധരനിന്ദ്രവർമ്മൻ രണ്ടാമൻ.
1155 ൽ “ഷെൻല-ലുഹു” (അതായത് കംബോഡിയ) രണ്ട് ആനകളെ സോങ് ചക്രവർത്തിക്ക് ആദരാഞ്ജലിയായി അയച്ചതായി യുഹായ് വിജ്ഞാനകോശം രേഖപ്പെടുത്തുന്നു.
ഇതും കാണുക കംബോഡിയയുടെ ആദ്യകാല ചരിത്രം ഖമർ സാമ്രാജ്യം പ്രേ ഖാൻ കൊമ്പോംഗ് സ്വേ പരാമർശങ്ങൾ ബാഹ്യ ലിങ്കുകൾ ജയവർമ്മൻ ഏഴാമൻ  ചരിത്രം
ധരം വീർ
1977-ൽ പുറത്തിറങ്ങിയ ഹിന്ദി-ഭാഷാ ആക്ഷൻ കോമഡി ചിത്രമാണ് ധരം-വീർ , മെഹബൂബ് സ്റ്റുഡിയോസിന് കീഴിൽ സുഭാഷ് ദേശായി നിർമ്മിച്ചത്.
സ്റ്റുഡിയോസിന്റെ ബാനറിൽ മൻമോഹൻ ദേശായിയാണ് സംവിധാനം.
ധർമ്മേന്ദ്ര, ജീതേന്ദ്ര, സീനത്ത് അമൻ, നീതു സിംഗ്, പ്രൺ എന്നിവർ അഭിനയിക്കുന്നു, ലക്ഷ്മികാന്ത്-പ്യാരേലാൽ സംഗീതം ഒരുക്കിയിരിക്കുന്നു.
ധർമ്മേന്ദ്രയുടെ ഇളയ മകൻ ബോബി ഡിയോൾ തന്റെ പിതാവിന്റെ കഥാപാത്രത്തിന്റെ ബാല്യകാല പതിപ്പ് അവതരിപ്പിക്കുന്നു.
"വേർപെടുത്തിയതും വീണ്ടും ഒന്നിച്ചതും" തീം അടിസ്ഥാനമാക്കിയുള്ള ദേശായിയുടെ ഈ വർഷത്തെ നാല് വലിയ ഹിറ്റുകളുടെ ഭാഗമായിരുന്നു ഇത് (മറ്റുള്ളവർ പർവരീഷ്, ചാച്ചാ ഭടിജ (ഇതിൽ ധർമ്മേന്ദ്രയും അഭിനയിച്ചു), അമർ അക്ബർ അന്തോണി).
മഹാറാണി മീനാക്ഷി ഒരു രാജകുമാരിയാണ്, ഒരു ദിവസം വേട്ടയ്‌ക്ക് പോകുമ്പോൾ, കാട്ടിൽ തനിച്ച് താമസിക്കുന്ന ജ്വാല സിംഗ്, തന്റെ വളർത്തുമൃഗമായ ഫാൽക്കണായ ഷെറോയുടെ അകമ്പടിയോടെ, ഒരു പിടി ആക്രമണകാരികളിൽ നിന്ന് രക്ഷപ്പെട്ടു.
അവളുടെ ജീവൻ രക്ഷിച്ചതിന് അവൾ അവന് ഒരു പ്രതിഫലം വാഗ്ദാനം ചെയ്യുന്നു, പക്ഷേ അവളുടെ പിതാവ് നിരസിച്ച അവളുടെ വിവാഹം മാത്രമേ അവൻ ആഗ്രഹിക്കുന്നുള്ളൂ.
രാത്രിയിൽ, മറ്റൊരു കടുവ അവരെ ഉണർത്തുന്നു, ജ്വാല അതിനെ കൊല്ലാൻ പോകുന്നു.
കടുവ ഒരു ഗ്രാമവാസിയെ കൊല്ലുന്നു, ജ്വാല അവന്റെ മൃതദേഹം മറയ്ക്കാൻ അവന്റെ മേൽ തന്റെ പോഞ്ചോ ഇടുന്നു.
അവൻ കടുവയുമായി മല്ലിടുന്നു, അവർ രണ്ടുപേരും ഒരു പാറക്കെട്ടിന് മുകളിൽ വീഴുന്നു.
രാജകുമാരി മരിച്ച ഗ്രാമീണന്റെ മൃതദേഹം കാണുകയും അത് ജ്വാലയുടേതാണെന്ന് കരുതുകയും ഞെട്ടിപ്പോവുകയും ചെയ്യുന്നു.
അവളുടെ പിതാവ് അവളെ മറ്റൊരു രാജകുടുംബത്തിലേക്ക് വിവാഹം കഴിച്ചു.
ജ്വാല അറിയാതെ അവനാൽ മീനാക്ഷി ഗർഭിണിയാണ്.
മീനാക്ഷിയുടെ സഹോദരൻ രാജാവ് സത്പാൽ സിംഗ് തന്റെ മൂത്ത അനന്തരവൻ ധരത്താൽ, കൊല്ലപ്പെടുമെന്ന് ഒരു പ്രവചനത്തിൽ പറയുന്നു.
ഇത് തടയാൻ, അവൻ ദാരിദ്ര്യം വാദിക്കുകയും സഹോദരിയോടൊപ്പം താമസിക്കുകയും ചെയ്യുന്നു.
രാജ്ഞി ആരോഗ്യമുള്ള ഒരു ആൺകുട്ടിക്ക് ജന്മം നൽകുന്നു.
ജനിച്ച് മിനിറ്റുകൾക്ക് ശേഷം സത്പാൽ കുഞ്ഞിനെ എടുത്ത് ജനലിലൂടെ പുറത്തേക്കെറിഞ്ഞു.
മരിക്കുന്നതിനുപകരം, ഷേരു കുഞ്ഞിനെ പിടിച്ച് തന്റെ യജമാനന്റെ അടുത്തേക്ക് പറക്കുന്നു.
കടുവയുടെ ആക്രമണത്തിൽ പരിക്കേറ്റ ജ്വാല ഒരു പാവപ്പെട്ട അമ്പെയ്‌നും ഭാര്യയും ചേർന്ന് സുഖം പ്രാപിക്കുന്നു.
കുട്ടികളില്ലാത്ത അവർ, പക്ഷി കുഞ്ഞിനെ കൊണ്ടുവരുമ്പോൾ അത് ഒരു സമ്മാനമാണെന്ന് വിശ്വസിച്ച് സന്തോഷിക്കുന്നു.
അവൻ ഉണരുമ്പോൾ ജ്വാലയ്ക്ക് എന്താണ് സംഭവിച്ചതെന്ന് അവർ വിശദീകരിക്കുന്നു, കൂടാതെ കുട്ടിയെ സൂക്ഷിക്കാനും തങ്ങളുടേതായി വളർത്താനും അദ്ദേഹം അവരെ സമ്മതിക്കുന്നു.
അതിനിടയിൽ, രാജ്ഞി ഇരട്ടക്കുട്ടികൾക്ക് ജന്മം നൽകി, സത്പാൽ ആദ്യജാതനെ മാത്രം കൈകാര്യം ചെയ്തു.
പ്രവചനം ഒഴിവാക്കിയതിൽ അദ്ദേഹം സംതൃപ്തനാണ്, ഇപ്പോൾ തന്റെ സഹോദരിയുടെ കുഞ്ഞിനെ തന്റേതുമായി മാറ്റി കൂടുതൽ സഹായിക്കാൻ പദ്ധതിയിടുന്നു.
അവൻ ഉറങ്ങുമ്പോൾ, അവന്റെ ഭാര്യ കുട്ടികളെ തിരികെ മാറ്റുന്നു.
കുട്ടികൾ വളരുമ്പോൾ, സത്പാൽ രാജകുമാരനാണെന്ന് വിശ്വസിക്കുന്ന സ്വന്തം കുട്ടിയോട് മോശമായി പെരുമാറുകയും സ്വന്തം മകനാണെന്ന് കരുതുന്ന രാജകുമാരനെ ഇഷ്ടപ്പെടുകയും ചെയ്യുന്നു.
ഇരട്ടകൾ വളരുന്നു.
മൂപ്പനെ ധരം എന്ന് വിളിക്കുന്നു, പിതാവിനെപ്പോലെ അമ്പടയാളമായി വളരുന്നു.
ഇളയവൻ വീർ കിരീടാവകാശിയാണ്.
ആൺകുട്ടികൾ ഉറ്റ ചങ്ങാതിമാരാകുന്നു, ഇത് യഥാർത്ഥത്തിൽ ഇരട്ട സഹോദരങ്ങളായതുകൊണ്ടാണെന്ന് അവർ മനസ്സിലാക്കുന്നില്ല.
ധരം, പല്ലവി രാജകുമാരിയുമായി പ്രണയത്തിലാകുന്നു, അതേസമയം വീർ ഒരു ജിപ്‌സി പെൺകുട്ടിയായ രൂപയുടെ ഹൃദയം കീഴടക്കുന്നു.
വാളെടുക്കുന്നതിൽ അഗ്രഗണ്യയായ ജ്വാല സിംഗിനെയും അവർ കണ്ടുമുട്ടുന്നു.
ജ്വാല സിംഗ് ധരമിനെ വാളെടുക്കാനുള്ള കഴിവുകൾ പഠിപ്പിക്കുന്നു, അതിന്റെ ഫലമായി ധരവും ഒരു മാസ്റ്റർ വാൾസ്മാൻ ആയി മാറുന്നു.
തന്റെ മകനെക്കുറിച്ചുള്ള സത്യം സത്പാലിനോട് വെളിപ്പെടുത്തിയാൽ, വീറിൽ നിന്ന് രക്ഷപ്പെടാൻ അവൻ ശ്രമിക്കുന്നു.
അങ്ങനെ ചെയ്യുന്നതിനുമുമ്പ്, താനും തന്റെ ഉറച്ച പിന്തുണക്കാരനായ ധരവും തമ്മിലുള്ള ബന്ധം ആദ്യം തകർക്കണമെന്ന് അവൻ മനസ്സിലാക്കുന്നു.
ആത്യന്തിക നിയമമായി രാജ്യത്തിന് "കണ്ണിനു പകരം ഒരു കണ്ണ്" ഉണ്ട്.
ഒരു സൈനികന്റെ കൈകൾ നഷ്‌ടപ്പെടാൻ കാരണമായ രഥചക്രം മോശമായി തയ്യാറാക്കിയെന്ന് ധരമിന്റെ പിതാവ് ആരോപിക്കപ്പെടുന്നു.
യഥാർത്ഥത്തിൽ സത്പാലും മകൻ രഞ്ജിത്തും അത് അട്ടിമറിച്ചു.
പ്രതികാരമായി ധരമിന്റെ പിതാവിന്റെ കൈകൾ വെട്ടാൻ രാജ്ഞി നിർബന്ധിതയായി.
വീറിനോട് ഒരിക്കലും ക്ഷമിക്കില്ലെന്ന് ധരം പ്രതിജ്ഞ ചെയ്യുന്നു.
സത്പാലും മകനും ധരമിന്റെ അമ്മയെ കൊല്ലുകയും രാജകുമാരന്റെ രാജകീയ അസ്ത്രങ്ങളിൽ ഒന്ന് പ്രയോഗിക്കുകയും ചെയ്യുന്നു.
ധരം ഇത് കണ്ടെത്തുകയും രാജകുമാരനെ കൊലപാതകം ആരോപിക്കുകയും ചെയ്യുന്നു.
തനിക്ക് നഷ്ടപ്പെട്ട അമ്മയ്ക്കുള്ള പ്രതികാരമായി, രാജ്ഞിയെ തന്റെ അമ്മയാകാൻ ധരം ആവശ്യപ്പെടുന്നു.
വീർ ശക്തമായി പ്രതിഷേധിച്ചെങ്കിലും, നിയമം ഉയർത്തിപ്പിടിക്കാൻ താൻ കാണണമെന്നും അല്ലെങ്കിൽ ആരും അത് ചെയ്യില്ലെന്നും പ്രസ്താവിച്ചുകൊണ്ട് രാജ്ഞി കീഴടങ്ങുന്നു.
ഈ പ്രവൃത്തിയുടെ പേരിൽ, വീർ, ധരമിനെ കഠിനമായി വെറുക്കാൻ തുടങ്ങുന്നു.
വീർ, ധരമിനെ ഒരു ദ്വന്ദ്വയുദ്ധത്തിന് വെല്ലുവിളിക്കുന്നു, ധരം അത് സ്വീകരിക്കുന്നു.
ഈ യുദ്ധത്തിൽ ധരം വീറിനെ കൊല്ലുമെന്നും വീറിന്റെ കൊലപാതകത്തിന് ധരമിനെ വധിക്കുമെന്നും സത്പാലിനും മകനും അറിയാം.
ആൺകുട്ടികൾ വഴക്കിടുമ്പോൾ, പാവം തട്ടാൻ തന്റെയും ഭാര്യയുടെയും അടുത്തേക്ക് ധരം വന്നതിന്റെ കഥ വെളിപ്പെടുത്തുന്നു.
കുഞ്ഞിനെ പൊതിഞ്ഞ തുണി അവൻ രാജ്ഞിയെ കാണിക്കുന്നു.
ഇത് യഥാർത്ഥത്തിൽ ഒരു പരുന്താണ് കൊണ്ടുപോയി എന്ന് താൻ വിശ്വസിച്ചിരുന്ന തന്റെ സ്വന്തം കുട്ടിയാണെന്ന് രാജ്ഞി മനസ്സിലാക്കുന്നു.
സഹോദരങ്ങൾ പരസ്പരം കൊല്ലുന്നത് തടയാൻ കൃത്യസമയത്ത് അവൾ വഴക്ക് നിർത്തുകയും അവരുടെ ബന്ധം വെളിപ്പെടുത്തുകയും ചെയ്യുന്നു.
വീണ്ടും ഒന്നിച്ച സഹോദരങ്ങൾ ഇപ്പോൾ സത്പാൽ സിംഗ് ഒരുമിച്ചുകൂട്ടിയ ശക്തികളെ ഇല്ലാതാക്കുക എന്ന വെല്ലുവിളി നേരിടുന്നു.
അവസാനം സത്പാലിനെ ധരം കൊല്ലുന്നു.
ധരഹരാ ഗോപുരം ഇംഗ്ലീഷ് വിലാസം https://ml.wikipedia.org/wiki/Dharahara
യുനെസ്കോ പൈതൃകപട്ടികയിൽ ഉൾപ്പെടുത്തിയ നിർമ്മിതിയാണ് നേപ്പാളിലെ ധരഹരാ ഗോപുരം .
ഭീംസെൻ ഗോപുരം എന്നുമറിയപ്പെടുന്ന ഇത് 1832ൽ അന്നത്തെ പ്രധാനമന്ത്രി ഭീംസെൻ ഥാപ്പയാണു  നിർമിച്ചത്.
61.88 മീറ്ററാണ് ഉയരം.
ഭീംസെന്നിന്റെ ഭാര്യ ലളിത് ത്രിപുരസുന്ദരിക്കുവേണ്ടിയാണ് ഇതു നിർമിച്ചത്.
ധരഹരാ ഗോപുരം സഞ്ചാരികൾക്കായി തുറന്നുകൊടുത്തതു 2005 ലാണ്.
എട്ടാം നിലയുടെ ചുറ്റുമായി തീർത്ത ബാൽക്കണിയിൽ നിന്നാൽ കഠ്മണ്ഡു താഴ്വരയുടെ വിശാലദൃശ്യം കാണാം.
കുത്തബ് മിനാറുമായി സാമ്യമുള്ള ഗോപുരത്തിന് ഒൻപതു നിലകളും 213 പടികളുള്ള പിരിയൻ കോവണിയുമുണ്ട്.
മുഗൾ - യൂറോപ്യൻ വാസ്തുശിൽപ ശൈലിയിലാണു നിർമ്മാണം.
ഏറ്റവും മുകളിലെ നിലയിൽ ശിവവിഗ്രഹം പ്രതിഷ്ഠിച്ചിട്ടുണ്ട്.
ധരഹരയെക്കാൾ ഉയരമുള്ള മറ്റൊരു ഗോപുരംകൂടി ഭീംസെൻ ഥാപ്പ പത്തൊൻപതാം നൂറ്റാണ്ടിൽ നിർമിച്ചിരുന്നു.
1834ലെ ഭൂകമ്പം ഇരുഗോപുരങ്ങളും അതിജീവിച്ചെങ്കിലും 1934ലെ ഭൂകമ്പത്തിൽ രണ്ടിനും കാര്യമായി കേടുപാടുകൾ സംഭവിച്ചു.
11 നില ഗോപുരം പാടേ തകർന്നുപോയി.
തുടർന്നു ധരഹരഗോപുരം നവീകരിക്കുകയായിരുന്നു.
2015 ലെ ഭൂകമ്പം
2015 ലെ ഭൂകമ്പത്തിൽ ഗോപുരം പൂർണ്ണമായി തകർന്നു.
ധരനിന്ദ്രവർമ്മൻ ഒന്നാമൻ
എ.ഡി 1107 മുതൽ എ.ഡി 1113 വരെ കംബോഡിയ ഭരിച്ച ഖമർ സാമ്രാജ്യത്തിലെ ഒരു രാജാവായിരുന്നു ധരനിന്ദ്രവർമ്മൻ ഒന്നാമൻ ( Khmer : ធរណីន្ទ្រវរ្ម័នទី១ )  .
ഇളയ സഹോദരൻ ജയവർമൻ ആറാമന്റെ മരണത്തെത്തുടർന്ന് അദ്ദേഹം സിംഹാസനത്തിൽ കയറി.
ജയവർമ്മൻ ആറാമന്റെ മുൻ ഭാര്യ വിജയേന്ദ്രലക്ഷ്മിയെ ധരനിന്ദ്രവർമ്മൻ വിവാഹം കഴിച്ചു.
അദ്ദേഹത്തെ അദ്ദേഹത്തിന്റെ അനന്തരവൻ സൂര്യവർമ്മൻ രണ്ടാമൻ കൊലപ്പെടുത്തി.
ഈ സംഭവം ബാൻ ദാറ്റ് ലിഖിതം പിന്തുണയ്ക്കുന്നു.
ധരസന സത്യാഗ്രഹം ഇംഗ്ലീഷ് വിലാസം https://ml.wikipedia.org/wiki/Dharasana_Satyagraha പ്രമാണം:Dharsanasaltfactory.jpg An illustration of the Dharasana Salt Satyagraha being led by Sarojini Naidu
1930 മെയ് മാസത്തിൽ ബ്രിട്ടീഷ് ഉപ്പ് നികുതിയ്ക്കെതിരായി നടത്തിയ പ്രതിഷേധമായിരുന്നു ധരസന  സത്യാഗ്രഹം .
ദണ്ഡി യാത്ര അവസാനിച്ചതിനെ തുടർന്ന് മഹാത്മാഗാന്ധി ബ്രിട്ടീഷ് ഭരണത്തിനെതിരെയുള്ള അടുത്ത പ്രതിഷേധമെന്ന നിലയിൽ ഗുജറാത്തിലെ ധരസന ഉപ്പ് സത്യാഗ്രഹത്തിന് അഹിംസാമാർഗ്ഗം തെരഞ്ഞെടുത്തു.
ധരസനയിൽ ബ്രിട്ടീഷ് ആജ്ഞ പ്രകാരം നൂറുകണക്കിനു സത്യാഗ്രഹികൾ പടയാളികളാൽ മർദ്ദിക്കപ്പെട്ടു.
തുടർന്നു വന്ന പ്രചാരണം ഇന്ത്യൻ സ്വാതന്ത്ര്യ സമരത്തിന് ലോകശ്രദ്ധ ആകർഷിച്ചു.
ബ്രിട്ടീഷ് ഭരണത്തിന്റെ നിയമസാധുതയെ ചോദ്യം ചെയ്തു.
1930 ജനുവരി 26 ന് ഗാന്ധി, ജവഹർലാൽ നെഹ്റുവിന്റെ നേതൃത്വത്തിൽ ഇന്ത്യൻ നാഷണൽ കോൺഗ്രസ്സ് സ്വാതന്ത്ര്യപ്രഖ്യാപനം പ്രസിദ്ധീകരിച്ചു.
1930 ഏപ്രിൽ 6 ന് ഗാന്ധിയുടെ അനധികൃത ഉപ്പ് നിർമ്മിക്കാൻ തീരുമാനിച്ചുകൊണ്ടുള്ള ദണ്ഡിയിലേക്കുള്ള  മാർച്ച് ബ്രിട്ടീഷ് ഉപ്പ് നികുതിയ്ക്കെതിരെ രാജ്യവ്യാപക പ്രതിഷേധം പ്രഖ്യാപിച്ചു.1930 മെയ് 4 ന് ഗാന്ധി ഇന്ത്യ വൈസ്രോയിയായ ഇർവിൻ പ്രഭു , ധരസന ഉപ്പ് വർക്ക് റെയ്ഡ് ചെയ്യാൻ തീരുമാനിച്ചു.
ഉടനടി അറസ്റ്റ് ചെയ്യപ്പെട്ടു.
നിർദ്ദിഷ്ട പ്രവർത്തന പദ്ധതി തുടരാൻ ഇന്ത്യൻ നാഷണൽ കോൺഗ്രസ് തീരുമാനിച്ചു.
നെഹ്രു, സർദാർ വല്ലഭായ് പട്ടേൽ തുടങ്ങിയവർ ഉൾപ്പെടെ ആസൂത്രണ ദിനത്തിനു മുൻപ് പല കോൺഗ്രസ് നേതാക്കളും അറസ്റ്റ് ചെയ്യപ്പെട്ടു.
നാഷണൽ ഹെൽത്ത് കമ്മീഷൻ ഇംഗ്ലീഷ് വിലാസം https://ml.wikipedia.org/wiki/National_Health_Commission
ദേശീയ ആരോഗ്യ കമ്മീഷൻ ( എൻ‌എച്ച്‌സി ) എന്നത് മെയിൻ‌ലാൻ‌ഡ് ചൈനയിൽ‌ ആരോഗ്യ നയങ്ങൾ‌ രൂപീകരിക്കുന്നതിന്റെ ഉത്തരവാദിത്തമുള്ളതും സ്റ്റേറ്റ് കൗൺ‌സിലിന്റെ കാബിനറ്റ് തലത്തിലുള്ളതുമായ ഒരു എക്സിക്യൂട്ടീവ് സമിതിയാണ്.
2018 മാർച്ച് 19 നാണ് ഇത് രൂപീകരിച്ചത്.
മന്ത്രാലയത്തിന്റെ ആസ്ഥാനം ബീജിംഗിലാണ് .
സ്റ്റേറ്റ് കൗൺസിലിലെ കാബിനറ്റ് പദവിയിലുള്ള മന്ത്രിയാണ് കമ്മീഷനെ നയിക്കുന്നത്.
ഇപ്പോൾ കമ്മീഷന്റെ ചുമതലയുള്ള  മന്ത്രിയും പാർട്ടി ബ്രാഞ്ച് സെക്രട്ടറിയുമാണ് മാ സിയാവൊയി.
ഈ സമിതിയുടെ  മുൻഗാമിയായിരുന്നു ദേശീയ ആരോഗ്യ കുടുംബ ആസൂത്രണ കമ്മീഷൻ.
1954 മുതലുള്ള പി‌ആർ‌സിയുടെ മിക്ക ഭരണകാലത്തും ചൈനയുടെ ആരോഗ്യമേഖലയെ സംരക്ഷിക്കുക എന്നത് ആരോഗ്യ മന്ത്രാലയത്തിന്റെ ഉത്തരവാദിത്തമായിരുന്നു; എന്നാലിത് 2013 ൽ ദേശീയ ആരോഗ്യ കുടുംബ ആസൂത്രണ കമ്മീഷൻ അസാധുവാക്കി.
ദേശീയ ആരോഗ്യ കുടുംബ ആസൂത്രണ കമ്മീഷൻ പിരിച്ചുവിട്ടതായും അതിന്റെ പ്രവർത്തനങ്ങൾ പുതിയ ഏജൻസിയായ ദേശീയ ആരോഗ്യ കമ്മീഷനുമായി സംയോജിപ്പിച്ചതായും 2018 മാർച്ചിൽ പീപ്പിൾസ് റിപ്പബ്ലിക് ഓഫ് ചൈന പ്രഖ്യാപിച്ചു.
ഇനിപ്പറയുന്ന ഏജൻസികൾ കമ്മീഷനു കീഴിലായാണുള്ളത്.
നാഷണൽ അഡ്മിനിസ്ട്രേഷൻ ഓഫ് ട്രെഡീഷണൽ ചൈനീസ് മെഡിസിൻ - സ്റ്റേറ്റ് കൗൺസിലിന്റെ സബ് മിനിസ്ട്രി തലത്തിലുള്ള എക്സിക്യൂട്ടീവ് ഏജൻസി ചൈനീസ് സെന്റർ ഫോർ ഡിസീസ് കൺട്രോൾ ആൻഡ് പ്രിവൻഷൻ - രോഗം തടയുന്നതിനും നിയന്ത്രിക്കുന്നതിനുമുള്ള ദേശീയ സ്ഥാപനം ചൈനീസ് അക്കാദമി ഓഫ് മെഡിക്കൽ സയൻസസ് / പിക്കിംഗ് യൂണിയൻ മെഡിക്കൽ കോളേജ് എൻ‌എച്ച്‌സിയുടെ കീഴിലുള്ള ആശുപത്രികൾ ബീജിങ് ആശുപത്രി ( zh ) ചൈന-ജപ്പാൻ ഫ്രണ്ട്ഷിപ്പ് ഹോസ്പിറ്റൽ പിക്കിംഗ് യൂണിയൻ മെഡിക്കൽ കോളേജ് ആശുപത്രി അവലംബം
ഫലകം:State Council of the People's Republic of China ഫലകം:13th State Council ഫലകം:Health in China ഫലകം:Family planning policies of China
നാഷണൽ ഹൈവേ അതോറിറ്റി ഓഫ് ഇന്ത്യ
1988 ൽ സ്ഥാപിതമായ ഇന്ത്യാ ഗവൺമെന്റിന്റെ സ്വയംഭരണ ഏജൻസിയാണ് നാഷണൽ ഹൈവേ അതോറിറ്റി ഓഫ് ഇന്ത്യ (എൻ‌എച്ച്‌ഐ‌ഐ).
ഇന്ത്യയിലെ ദേശീയപാതകളുടെ നവീകരണം സംരക്ഷണം, സ്ഥലം എടുക്കൽ, ടോൾ പിരിവ് തുടങ്ങിയവയും നാഷണൽ ഹൈവേ അതോറിറ്റിയുടെ ഉത്തരവാദിത്തമാണ്.
റോഡ് ഗതാഗത, ദേശീയപാത മന്ത്രാലയത്തിന്റെ നോഡൽ ഏജൻസിയായും നാഷണൽ ഹൈവേ അതോറിറ്റി ഓഫ് ഇന്ത്യ പ്രവർത്തിക്കുന്നു.
ദേശീയപാതകൾക്ക് വേണ്ടി സ്ഥലം എടുക്കുന്നതിനുള്ള വിജ്ഞാപനം പുറപ്പെടുവിക്കുന്നതും നാഷണൽ ഹൈവേ അതോറിറ്റി ഓഫ് ഇന്ത്യയാണ്.
നാഷണൽ ഹൈവേ അതോറിറ്റി ഓഫ് ഇന്ത്യ ആക്റ്റ്, 1988 ന്റെ പ്രഖ്യാപനത്തിലൂടെയാണ് എൻ‌എച്ച്‌എ‌ഐ സൃഷ്ടിക്കപ്പെട്ടത്.
ദേശീയപാതകളും ഹൈവേകളും വികസിപ്പിക്കുക, പരിപാലിക്കുക, കൈകാര്യം ചെയ്യുക എന്നിവയാണ് എൻ‌എച്ച്‌എ‌ഐയുടെ പ്രവർത്തനം എന്ന് നിയമത്തിലെ സെക്ഷൻ 16 (1) പറയുന്നു.
1995 ഫെബ്രുവരിയിൽ എൻ‌എച്ച്‌എ‌ഐ പ്രവർത്തനമാരംഭിക്കുകയും ഔപചാരികമായി സ്വയംഭരണ സ്ഥാപനമായി മാറുകയും ചെയ്തു.
മൊത്തം 92,851.05 കിലോമീറ്റർ (57,694.97 മൈൽ) നീളമുള്ള ദേശീയപാതകളുടെ വികസനം, പരിപാലനം, പരിപാലനം എന്നിവയുടെ ഉത്തരവാദിത്തം ഇന്ന് നാഷണൽ ഹൈവേ അതോറിറ്റി ഓഫ് ഇന്ത്യ നിർവഹിക്കുന്നു.
നിരവധി ഹൈവേകളിലെ ടോൾ ശേഖരണത്തിന്റെയും  ഉത്തരവാദിത്തം എൻ‌എച്ച്‌എ‌ഐയ്ക്കാണ്.
എൻ‌എച്ച്‌‌എ‌ഐയുടെ ആദ്യ ചെയർമാനായിരുന്നത് ഉത്തർപ്രദേശുകാരനായ യോഗേന്ദ്ര നരേൻ ആയിരുന്നു.
2019 മാർച്ച് മുതൽ എൻ‌എച്ച്‌എ‌ഐയുടെ  ചെയർമാൻ നാഗേന്ദ്ര നാഥ് സിൻ‌ഹ (ഐ‌എ‌എസ്) ആണ്.
ഇന്ത്യയിലെ നാലു പ്രധാന നഗരങ്ങളായ ഡെൽഹി, മുംബൈ, ചെന്നൈ, കൊൽക്കത്ത എന്നിവയെ തമ്മിൽ ബന്ധിപ്പിക്കുന്ന ദേശീയ പാതകളുടെ ശൃംഖലയാണു സുവർണ ചതുഷ്‌കോണം പദ്ധതിയുടെ നടത്തിപ്പുചുമതല നാഷണൽ ഹൈവേ അതോറിറ്റി ഓഫ് ഇന്ത്യയ്ക്കായിരുന്നു.
നിലവിൽ  ദേശീയപാതകളുടെ ഉപഗ്രഹ മാപ്പിംഗിനായി ഇന്ത്യൻ ബഹിരാകാശ ഗവേഷണ സംഘടനയുമായി എൻ‌എച്ച്‌ഐ‌ഐ ധാരണാപത്രം ഒപ്പിട്ടിട്ടുണ്ട്.
പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് Archived 2016-06-11 at the Wayback Machine .
നാഷി ജനത ഇംഗ്ലീഷ് വിലാസം https://ml.wikipedia.org/wiki/Nakhi_people
ചൈനയിലെ യുന്നാൻ പ്രവിശ്യയുടെ വടക്കുപടിഞ്ഞാറൻ ഭാഗത്തായി ഹിമാലയൻ താഴ്‌വരയിലെ കുന്നിൻ പ്രദേശങ്ങളിൽ വസിക്കുന്ന ആദിവാസി ജനവിഭാഗമാണ് നാഷി ജനങ്ങൾ (നാഖി ജനത (Nakhi people) - നാശി ജനത (Nashi) - Nashi ( ലഘൂകരിച്ച ചൈനീസ് : 纳西族 ; പരമ്പരാഗത ചൈനീസ് : 納西族 ; പിൻയിൻ : Nàxī zú ; endonym: ¹na²khi ).
സിച്ചുവാൻ പ്രവിശ്യയുടെ ദക്ഷിണ പശ്ചിമ ദിക്കിലും ഈ ജനത വസിക്കുന്നുണ്ട്.
വടക്ക് പടിഞ്ഞാറൻ ചൈനയിൽ നിന്നാണ് യഥാർത്ഥത്തിൽ ഈ ജനത വന്നിരിക്കുന്നതെന്നാണ് കരുതപ്പെടുന്നത്.
തിബെത്തൻ ജനങ്ങൾ വസിക്കുന്ന തെക്ക് ഭാഗത്താണ് ഇവർ കുടിയേറ്റം നടത്തിയത്.
സാധാരണയായി നദീ തടങ്ങളിലാണ് ഇവർ വസിക്കുന്നത്.
പീപ്പിൾസ് റിപ്പബ്ലിക്ക് ഓഫ് ചൈനയിൽ ഔദ്യോഗികമായി അംഗീകരിച്ച 56 ആദിമ ജനവിഭാഗങ്ങളിൽ ഒന്നാണ് നാഷി ജനങ്ങൾ.
മോസുവോ എന്ന ജനവിഭാഗത്തേയും നാഷി ജനങ്ങളുടെ ഭാഗമായാണ് ചൈനീസ് സർക്കാർ പരിഗണിച്ചിരിക്കുന്നത്.
ഈ രണ്ടു ജനവിഭാഗങ്ങളും ഖിയാങ് ജനതയുടെ പിൻഗാമികളായാണ് കരുതപ്പെടുന്നത്.
തിബെത്തൻ ജനതയുടെയും മുൻഗാമികൾ ഖിയാങ് ജനതയാണ്.
നാഖി (നാഷി) ജനങ്ങൾ കൂടുതലും ഹാൻ ചൈനീസ് സംസ്‌കാരവുമായാണ് സ്വാധീനം ചെലുത്തുന്നത്.
എന്നാൽ, മോസുവോ ജനത തിബെത്തൻ സംസ്‌കാരവുമായാണ് കൂടുതൽ അടുപ്പം.
ഇവർ അമ്മ വഴിയുള്ള പാരമ്പര്യമാണ് പിന്തുടരുന്നത്.
എന്നാൽ നാഷി ജനത പിതൃ പാരമ്പര്യ സംസ്‌കാരമാണ് പിന്തുടരുന്നത്.
സംസ്‌ക്കാരം
നാഷി സംസ്‌കാരം ഡോങ്ബ മതവുമായി ബന്ധപ്പെട്ടതാണ്.
സാഹിത്യം, കൃഷി ജേലികൾ എന്നിവയിലെല്ലാം ഇത് ദൃശ്യമാണ്.
ഹാൻ ചൈനീസ് ചരിത്രത്തിലെ കൺഫ്യൂഷ്യസ് വേരുകളാണ് ഇവരിൽ സ്വാധീനക്കെപ്പെട്ടിരിക്കുന്നത്.
കൂടാതെ അയൽ സംസ്‌കാരമായ തിബെത്തൻ ഗ്രൂപ്പുകളുടെ സ്വാധീനവും പ്രകടമാണ്.
പ്രത്യേകിച്ച് സംഗീത കുറിപ്പുകളിൽ ഇത് ഏറെ പ്രകടമാണ്.
നാഷി ജനങ്ങൾക്ക് സ്വന്തമായി എഴുത്ത് രീതിയും സ്വന്തമായി വ്യത്യസ്തമായ ഭാഷാഷയും പ്രാദേശികമായ വസ്ത്രധാരണ രീതികളുമുണ്ട്.
നാഷി ജനങ്ങൾ ചെണ്ടയുമായി സംഗീതം
നാഷികളുടെ തദ്ദേശിയ സംഗീതത്തിന് ആയിരക്കണക്കിന് വർഷങ്ങളുടെ പഴക്കമുണ്ട്.
ഇക്കാലയളവിൽ ഈ സംഗീതം ഊർജ്ജ്വസ്വലമായി നിലനിർത്തുന്നത് ഹി വെൻ ഗുഹാങ് എന്ന സംഗീതജ്ഞനാണ്, ഇദ്ദേഹം,പുരാതന രീതിയിലും ആധുനിത രീതിയിലും സംഗീതം രജിക്കുകയും അവതരിപ്പിക്കുകയും ചെയ്യുന്നുണ്ട്.
കലയും വാസ്തുവിദ്യയും ലിജിയാങിലെ ഒരു നാഷി ഗ്രാമത്തിൽ നിന്ന്‌.
നാഷികളുടെ തദ്ദേശിയമായ നിരവധി കലകൾ ഉണ്ട്.
നാഷികൾ കൈകൊണ്ടുണ്ടാക്കുന്ന നിരവധി തുന്നൽ വേലകൾ, ഡോങ്ബ പെയ്ന്റിംഗ്, ഡോങ്ബ മരകൊത്തുപ്പണി എന്നിവയെല്ലാം ഇതിന് ഉദാഹരണങ്ങളാണ്.
നാഷി വീടുകളുടെ പ്രധാന പ്രത്യേക മരങ്ങൾ കൊണ്ടുള്ള കൊത്തുപണികൾ അവയിൽ ഉണ്ടാവുമെന്നതാണ്.
ഹാൻ ചൈനീസ് രീതിയിലുള്ള വാസ്തുശിൽപ്പകല ആഗിരണം ചെയ്ത ശൈലിയാണ് നാഷിജനങ്ങളുടേത്.
സ്റ്റാൻഡേർഡ് ആയിട്ടുള്ള ഹാൻ രീതിയിലാണ് ഷാൻ ജനങ്ങൾ വീടുകൾ നിർമ്മിക്കുന്നത്.
ഒരു നടുമുറ്റത്തിന് ചുറ്റും ഒന്നു മുതൽ നാലു വരെ വീടുകളാണ് നിർമ്മിക്കുക.
ചിലപ്പോൾ അടുത്തടുത്തുള്ള രണ്ട് നടുമുറ്റങ്ങൾ ഒന്നിച്ചായിരിക്കും.